Tekintettel arra, hogy az európai szabványosítást magánjogi szervezetek végzik, mindezen prioritások és intézkedések gyakorlati végrehajtása (azaz a szabványosítás) továbbra is mindig az európai szabványügyi szervek felelősségi körébe tartozik, valamint azok hajlandóságától és mérlegelésétől függ. A Bizottság szerepe továbbra is abban áll, hogy szabványosítási kérelmeken vagy más intézkedéseket keresztül európai szabványosítási tevékenységeket kezdeményezzen, és uniós finanszírozást bocsásson az európai szabványosítás rendelkezésére azokon a területeken, amelyeken az az Unió prioritásait támogatja.

Be kell fejezni bizonyos új termékszabványok kidolgozását, pl. az innovatív termékek tekintetében, valamint el kell végezni a meglévő szabványoknak a 305/2011/EU rendelet végrehajtásához szükséges módosítását. Bizonyos szabályozott szempontokat, például az építmények akadálymentesítését és a természeti erőforrások fenntartható használatát be kell építeni a harmonizált európai termékszabványokba.

A Bizottság stratégiai végrehajtási tervében számos olyan területet határozott meg, ahol szabványosításra van szükség.

A nyersanyagokkal foglalkozó európai innovációs partnerség (EIP) a hulladék-újrahasznosításra, valamint a nyersanyagok kutatására, az ásványi anyagok kitermelésére, a kereskedelemre, tartalékokra és erőforrásokra vonatkozó közös szabványokkal kapcsolatban folytat munkát.

3.1.4.Tiszta járművek és hajók

A Bizottság 2014. évi éves munkaprogramjának 2.1.5. pontjában említett intézkedés továbbra is ezen uniós munkaprogram részének tekintendő.

3.1.5.Intelligens hálózatok és intelligens fogyasztásmérés

A Bizottság 2014. évi éves munkaprogramjának 2.1.6. pontjában említett intézkedés továbbra is ezen uniós munkaprogram részének tekintendő.

Az európai intelligens hálózat telepítését támogató M/490. sz. korábbi szabványosítási megbízáson túl az intelligens városokra vonatkozó európai innovációs partnerség közös környezetet és stratégiai programot fog kialakítani az intelligens városokra vonatkozó szabványokkal kapcsolatban.

3.2.Az áruk és szolgáltatások belső piacának megerősítése

3.2.1.Az európai szabványoknak a szabályozási keret részeként betöltött szerepe

A Bizottság kérelme alapján az uniós jogszabályok alkalmazása céljából elfogadott európai szabványok már most is alapvető elemei a termékekre vonatkozó szabályozási keretnek. Annak érdekében, hogy az európai szabványok, és különösen a harmonizált szabványok továbbra is megtarthassák az uniós jogszabályoknak való megfelelés biztosításában elismert referenciapontként betöltött szerepüket (nem csak a termékek, hanem a szolgáltatások tekintetében is), a 2012-es szabványosítási rendelet új jogi követelményeinek végrehajtása során koherens és teljesen felülvizsgált megközelítésre van szükség. Ennek biztosítása érdekében a Bizottság módosítani fogja a szabványosítási kérelmek kidolgozására, elfogadására és végrehajtására vonatkozó iránymutatását, elsősorban a harmonizált szabványok kkv-barát kialakítására, átláthatóságára, minőségére és egyértelműségére helyezve a hangsúlyt. Ezen túlmenően a Bizottság frissíteni kívánja a megfelelőségértékelési tevékenységekre vonatkozó szabványokkal kapcsolatos M/417. sz. megbízást, hogy azok továbbra is elismert referenciapontként szolgálhassanak a megfelelőségértékelő szervezetek, köztük az EU harmonizációs jogalkotásának keretében dolgozó szervezetek akkreditálása tekintetében.

3.2.2.A gyermekek biztonsága

A Bizottság 2014. évi éves munkaprogramjának 2.2.1. pontjában említett intézkedés továbbra is ezen uniós munkaprogram részének tekintendő.

A Bizottság kérheti a gyermekruházatra és -kiegészítőkre, valamint a gyerekcipőkre vonatkozó európai szabványok kidolgozását.

3.2.3.Egyéb fogyasztási cikkekkel kapcsolatos biztonság

A Bizottság 2014. évi éves munkaprogramjának 2.2.2. pontjában említett intézkedés továbbra is ezen uniós munkaprogram részének tekintendő.

A Bizottság kérheti a felszínen tartó úszási segédeszközökre, görkorcsolyákra (és hasonló felszerelésekre) és siklóernyős felszerelésekre vonatkozó európai szabványok kidolgozását.

3.2.4.A takarmányok és az élelmiszerek minősége és biztonsága

A Bizottság 2014. évi éves munkaprogramjának 2.2.3. pontjában említett intézkedés továbbra is ezen uniós munkaprogram részének tekintendő.

Emellett az ISO nemzetközi szabványokat helyettesítő módszerek alkalmazása során a tisztességes kereskedelem és a magas szintű biztonság garantálása érdekében kiemelkedő fontossággal bír, hogy egyértelműen rögzítsék az egyenértékűséget és a kiadandó tanúsítványokat értékelő tanúsító szervekre vonatkozó követelményeket.

3.2.5.Dohánytermékek